KINNITUSKIRI

Kinnitan, et soovin astuda Eesti Riigiametnike Klubi (ERAK) liikmeks.

Mõistan, et ERAK on seltsinguna tegutsev ühendus, mille liikmed toimivad oma õiguste teostamisel ja kohustuste täitmisel heas usus ning eduka koostegutsemise huvides peame kokku leppima mõnes reeglis, millest ühiselt kinni peame.

 Mõistan, et ERAK liikmena võin:

* teha ERAK projektijuhile ettepanekuid klubi tegevuse arendamiseks.
* viibida ERAK klubiruumis selle lahtiolekuaegadel ning käia klubi üritustel.
* võtta ERAK klubiruumi ürituste välistel aegadel kaasa ühe külalise, kes ei ole ERAK liige.
* võtta ERAK üritustele aasta jooksul peale liitumist kaasa kuni kolm külalist, kes ei ole ERAK liikmed külalise kutse alusel, mille kasutamisel kehtib kaaslasele ERAK liikme osalustasu.
* võtta ERAK üritustele kaasa külalisi, kes ei ole ERAK liikmed, vastavalt iga ürituse tingimustele ning tasudes nende eest nõutud osalustasu.

Luban, et:

* kasutan ERAK vara heaperemehelikult ja vara rikkumisel vastutan oma tegevuse eest.
* teatan ERAK vara hävimisest või kahjustumisest koheselt ERAK projektijuhti.
* kui kutsun ERAK ruumi või üritusele külalise, siis vastutan tema tegevuse eest.
* ma ei avalikusta ERAK’is arutatud teemasid.

Luban, et ERAK liikmeks astumisel tasun:

* ERAK liikmeks astumise tasu 25 eurot\*
* ERAK liikmemaksu 10 eurot iga kuu viieteistkümnendaks kuupäevaks.

*\*Va eripakkumiste korral*

Nõustun, et ma ei saa teostada liikmeõigusi kui:

* lahkun riigi- või kohaliku omavalitsuse teenistusest või lõpeb minu tööleping riigi- või kohaliku omavalitsuse asutusega (v.a pensionile jäämine).
* jätan õigeaegselt tasumata liikmetasu.
* lähen olulisel määral vastuollu kehtiva õiguse ning ERAK väärtuste ning põhimõtetega.

Olen nõus, et seltsingu liikmed, kes saavad teostada liikmeõigusi, võivad koosseisu häälteenamusega seltsingusse vastu võtta ka inimesi, kes ei ole riigi või kohaliku omavalitsuse teenistuses, kuid kes on oma tegevusega oluliselt kaasa aidanud nende ülesannete täitmisele, tingimusel, et nad on valmis täitma samu kohustusi, mis teistel liikmetel. Nimetatud isikud kaotavad õiguse teostada liikmeõigusi kui nad:

* jätavad õigeaegselt tasumata liikmetasu.
* lähevad olulisel määral vastuollu kehtiva õiguse ning ERAK väärtuste ning põhimõtetega.

Klubi liikmelisus peatatakse kui:

* liige on esitanud vastavasisulise allkirjastatud avalduse.
* lähen olulisel määral vastuollu kehtiva õiguse ning ERAK väärtuste ning põhimõtetega\*
* jätavad tasumata liikmetasu\*

*\*Klubist reeglite rikkumise või võlgnevuse tasumata jätmise tõttu väljaarvatud liikmetel ei ole õigust osaleda Eesti riigiametnike klubi üritustel enne võlgnevuse likvideerimist (ka teise ERAK liikme kaaslasena või suurüritustel, mis ei eelda liikmelisust)*

Mõistan, et minu ja teiste ERAK liikmemaksud ning muu ERAK tegevuses omandatud vara kuulub seltsingule ja selle üle otsustab ERAK klubiruumi ülalpidamise ning ürituste korraldamise tarbeks projektijuht.

Lugupidamisega

……………………………....

(allkiri)

………………………………

(ees- ja perekonnanimi)

………………………………

(isikukood)

………………………………

(Asutus, struktuuriüksus ja ametikoht)

………………………………...

(e-posti aadress)

…………………………………

(mobiiltelefoni number)